
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 350 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για την 
ανακατασκευή της Ε.Ο. Λαμίας - Καρπενησιού από 
το πέρας του σχεδίου πόλεως του συνοικισμού 
Καλυβιών Λαμίας έως την αρχή του σχεδίου 
πόλεως Σ.Σ. Λειανοκλαδίου και κατασκευή του 
ισόπεδου Κόμβου του Μουσικού Γυμνασίου Λαμίας 
στην περιοχή του Δήμου Λαμίας Ν. Φθιώτιδας... 1 
Ανακατασκευή διατηρητέου κτιρίου επί της Παρόδου 
Μπιζανίου αρ. 42 στη Κουλμπάρα της Μυτιλήνης 
της νήσου Λέσβου, φερομένου ως ιδιοκτησία 
Στέλιου Γιασσά και Χατζηκαμάτσου Δέσποινας 2 
Χαρακτηρισμός ως διατηρητέου του διωρόφου 
κτιρίου, φερομένου ως ιδιοκτησία Κωνσταντίνου 
και Γρηγορίου Κουσκούρη, που βρίσκεται στον 
παραδοσιακό οικισμό Πύργος, νήσου Τήνου (Ν. 
Κυκλάδων) και καθορισμός ειδικών όρων και 

περιορισμών δόμησης αυτού. 3 

Χαρακτηρισμός ως διατηρητέου του διωρόφου κτη¬ 
ρίου, φερομένου ως ιδιοκτησία Ασπασίας Φανα- 
ράκη, που βρίσκεται στην οδό Βουλγαροκτόνου 
αρ. 5, στην περιοχή Άγιος Ιωάννης στη Ρόδο και 
καθορισμός ειδικών όρων και περιορισμών δόμη¬ 


σης αυτού. 4 

Α ΠΟΦΑΣΕΙ Σ 

Αριθ. 1034356/2522/0010 (1) 


Αναγκαστική απαλλοτρίωση ακινήτων για την ανακα¬ 
τασκευή της Ε.Ο. Λαμίας - Καρπενησιού από το πέ¬ 
ρας του σχεδίου πόλεως του συνοικισμού Καλυβι¬ 
ών Λαμίας έως την αρχή του σχεδίου πόλεως Σ.Σ. 
Λειανοκλαδίου και κατασκευή του ισόπεδου Κόμβου 
του Μουσικού Γ υμνασίου Λαμίας στην περιοχή του 
Δήμου Λαμίας Ν. Φθιώτιδας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/2001 τ.Δ') 


28 Απριλίου 2006 

«Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν. 653/1977 «περί 
υποχρεώσεως των παρόδιων ιδιοκτητών δια τη διάνοιξη 
Εθνικών οδών κ.λ.π.», όπως συμπληρώθηκαν με τις παρ. 9 
και 10 του άρθρου 62 του ν. 947/1979 και την παρ. 4 του 
άρθρου 9 του ν. 960/1979, για την εκτέλεση των οποίων 
εκδόθηκε το π.δ. 929/1979 καθώς και τις διατάξεις της 
παρ. 14 του άρθρου 4 του κεφ.Β' του ν. 2052/1992. 

4. Την υπ’ αριθμ. 12/0/32441/6.4.2001 απόφαση του 
Υπουργού Περιβάλλοντος, Χωροταξίας και Δημοσίων 
Έργων «περί εφαρμογής άρθρου 1 του ν. 653/1977 «περί 
υποχρεώσεως των παρόδιων ιδιοκτητών για την διά- 
νοιξιν εθνικών οδών». 

5. Τα υπ’ αριθμ. 101486/28.2.2006 και 107454/4.8.2000 
έγγραφα της Ειδικής Υπηρεσίας Περιβάλλοντος της 
Γενικής Διεύθυνσης Περιβάλλοντος του Υπουργείου 
ΠΕ.ΧΩ.Δ.Ε. σύμφωνα με τα οποία δεν απαιτείται Μελέτη 
Περιβαλλοντικών Επιπτώσεων. 

6. Την υπ’ αριθμ. Δ12/Φ90/34306/21.3.2006 βεβαίωση 
κάλυψης δαπάνης. 

7. Τα υπ’ αριθμ. Δ12/Φ90/44499/16.1.2006 και Δ12α/ 
Φ90/33733/9.3.2006 έγγραφα του Υ.ΠΕ.ΧΩ.Δ.Ε. μετά των 
συνημμένων τους από τα οποία προκύπτει ότι έχουν τη¬ 
ρηθεί οι προϋποθέσεις του άρθρου 3 του ν. 2882/2001. 

8. Την υπ’ αριθμ. 4881/19.5.2004 (ΦΕΚ 754/19.5.2004 τ.Β') 
κοινή απόφαση του Πρωθυπουργού και του Υπουργού 
Περιβάλλοντος Χωροταξίας και ΔημοσίωνΈργων, σχε¬ 
τικά με ανάθεση αρμοδιοτήτων στους Υφυπουργούς. 

9. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/14.10.2005 τ.Β') κοινή απόφαση του Πρωθυπουρ¬ 
γού και του Υπουργού Οικονομίας και Οικονομικών και 
την υπ’ αριθμ. 5733/ΔΙΟΕ 179/9.2.2006 (ΦΕΚ 204/13.2.2006 
τ.Β') τροποποιητική, σχετικά με ανάθεση αρμοδιοτήτων 
στους Υφυπουργούς, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανακα¬ 
τασκευή της Ε.Ο. Λαμίας - Καρπενησιού από το πέρας 
του σχεδίου πόλεως του συνοικισμού Καλυβιών Λαμίας 
έως την αρχή του σχεδίου πόλεως Σ.Σ. Λειανοκλαδίου 
και κατασκευή του ισόπεδου Κόμβου του Μουσικού Γ υ¬ 
μνασίου Λαμίας, έκτασης συνολικού εμβαδού 4.093,13 

μ2 που βρίσκεται στην περιοχή του Δήμου Λαμίας νο¬ 
μού Φθιώτιδας και εικονίζεται με κλίμακα 1:500 στα 
από Ιουλίου 2004 και με αριθμούς σχεδίων ΚΙ και Κ2 
ακριβή αντίγραφα κτηματολογικών διαγραμμάτων και 
στον αντίστοιχο κτηματολογικό πίνακα της Διεύθυνσης 
Ελέγχου Συντήρησης'Εργων (Δ.Ε.Σ.Ε.) της Γενικής Διεύ¬ 
θυνσης Περιφέρειας, Περιφέρειας Στερεός Ελλάδας, τα 
οποία έχει συντάξει ο Ανάδοχος Μελέτης Καρανάσος 
Αθανάσιος και έχει εγκρίνει τα μεν κτηματολογικό δι¬ 
αγράμματα ο Διευθυντής της Δ/νσης Δημοσίων'Εργων 
της Περιφέρειας Στερεός Ελλάδας Πλέσσας Δημήτριος 
στις 19.11.2004 το δε κτηματολογικό πίνακα η Διευθύ¬ 
ντρια της εν λόγω Δ/νσης Αγορίτσα Παπαρίζου στις 
21.12.2004. 

Στην έκταση που απαλλοτριώνεται προβάλλουν δι¬ 
καιώματα κυριότητας οι: 1) Χριστόπουλος Ευάγγελος, 2) 
Παπανικολάου Κων/νος, 3) Αγλαϊνης Αθανάσιος κ.λ.π. 

Η απαλλοτρίωση κηρύσσεται υπέρ του Δημοσίου και 
με δαπάνη του Δημοσίου που θα αντιμετωπισθεί με 
πιστώσεις του Υπουργείου Περιβάλλοντος Χωροταξίας 
και Δημοσίων'Εργων (αριθμός έργου 2005ΕΠ05630375), 
σε συνδυασμό με τις διατάξεις του ν. 653/1977 όπως 
ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ ΘΕΜΙΣΤ. ΞΑΝΘΟΠΟΥΛΟΣ 
-♦- 

Αριθ. ΔΠΕ/1271 (2) 

Ανακατασκευή διατηρητέου κτιρίου επί της Παρόδου 
Μπιζανίου αρ. 42 στη Κουλμπάρα της Μυτιλήνης της 
νήσου Λέσβου, φερομένου ως ιδιοκτησία Στέλιου Γι- 
ασσά και Χατζηκαμάτσου Δέσποινας. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 
4 αυτού, όπως αντικαταστάθηκε με το άρθρο 3 του ν. 
2831/2000 «Τροποποίηση των διατάξεων του ν. 1577/1985 
«Γενικός Οικοδομικός Κανονισμός» και άλλες πολεοδο- 
μικές διατάξεις» (ΦΕΚ 140/Α/13.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ/τος 63/2005 (Α' 98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του ν. 1892/1990» (ΦΕΚ 741/Β/ 
29.1.1990). 


6. Την υπ’ αριθμ. ΔΔΟ/Φ.101.22/2205/8.3.1999 (ΦΕΚ 209/ 
Β/11.3.1999) απόφαση Υπουργού Αιγαίου «Μεταβίβαση 
αρμοδιοτήτων στον Γ ενικό Γ ραμματέα, στους Προϊστα¬ 
μένους Διευθύνσεων και Τμημάτων του Υπουργείου Αι¬ 
γαίου και του δικαιώματος να υπογράφουν με «Εντολή 
Υπουργού». 

7. Το από 12.11.1985 π.δ. «Χαρακτηρισμός ως παραδο¬ 
σιακού τμήματος της πόλης της Μυτιλήνης (Ιστορικό 
Κέντρο), χαρακτηρισμός ως διατηρητέων κτιρίων και 
επιβολή ειδικών όρων και περιορισμών δόμησης αυτών 
(ΦΕΚ 731/Δ/1985) με το οποίο χαρακτηρίστηκε διατηρη¬ 
τέο το κτίριο που βρισκόταν στην περιοχή Κουλμπάρα 
στην Πάροδο Μπιζανίου 42 στη Μυτιλήνη και είχε αριθμό 
καρτέλας 13/41. 

8. Το φάκελο του θέματος, ο οποίος μας διαβιβάστηκε 
από το ΣΧΟΠ του Υπουργείου Αιγαίου Νομού Λέσβου 
με το υπ’ αριθμ. 1207/Φ.ΣΧΌΠ/15.12.2005 έγγραφό του 
και έλαβε τον υπ’ αριθμ. 11891/16.12.2005 του Υπουργείου 
Αιγαίου. 

9. Την από 2.2.2006 αιτιολογική έκθεση του Τμήματος 
Διατηρητέων κτιρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία 
κοινοποιήθηκε στους ενδιαφερομένους με το υπ’ αριθμ. 
ΔΠΕ/11891/05/2.2.2006 έγγραφό μας 

10. Την υπ’ αριθμ. 1271/9.2.2006 (Υπουργείου Αιγαίου 
και Νησιωτικής Πολιτικής) απάντηση των ενδιαφερομέ¬ 
νων Στέλιου Γιασσά και Δέσποινας Χατζηκαμάτσου, ως 
προς την από 2.2.2006 αιτιολογική έκθεση, στην οποία 
συμφωνούν για την ανακατασκευή του κτιρίου. 

11. Το γεγονός ότι από τι κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Εγκρίνεται η ανακατασκευή του διατηρητέου κτιρίου 
στο σύνολό του, το οποίο χαρακτηρίστηκε με το από 
12.11.1985 π.δ/γμα «Χαρακτηρισμός ως παραδοσιακού 
τμήματος της πόλεως Μυτιλήνης (Ιστορικό Κέντρο), 
χαρακτηρισμός ως διατηρητέων κτιρίων και επιβολή 
ειδικών όρων και περιορισμών δόμησης αυτών» (ΦΕΚ 
731/Δ/1985), φέρει αριθμό καρτέλας 13/41, φέρεται ως 
ιδιοκτησίας Στέλιου Γ ιασσά και Δέσποινας Χατζηκα¬ 
μάτσου και βρίσκεται επί της οδού Πάροδος Μπιζανίου 
αρ. 42 στη Μυτιλήνη η θέση του οποίου σημειώνεται 
στο σχετικό τοπογραφικό διάγραμμα σε κλίμακα 1:200 
που θεωρήθηκε από τον Προϊστάμενο της Δ/νσης Πε¬ 
ριβάλλοντος του Υπουργείου Αιγαίου και Νησιωτικής 
Πολιτικής με την υπ’ αριθμ. ΔΠΕ/1271/2006 πράξη του, 
το οποίο κατεδαφίστηκε μετά από την 12/2005 έκθεση 
για επικίνδυνα ετοιμόρροπη οικοδομή της αρμόδιας 
τριμελούς επιτροπής της Δ/νσης Πολεοδομίας και Πε¬ 
ριβάλλοντος της Ν.Α. Λέσβου, σύμφωνα με τις διατάξεις 
του άρθρου 4 του ν. 1577/1985 «Γενικός Οικοδομικός 
Κανονισμός» όπως αντικαταστάθηκε με το άρθρο 3 του 
ν. 2831/2000 και ειδικότερα την παρ. 5α αυτού (ΦΕΚ140/ 
Α/13.7.2000). 

2. Η ανακατασκευή του διατηρητέου κτιρίου θα γίνει 
σύμφωνα με τις παραπάνω διατάξεις και συγκεκριμέ¬ 
να: 

α. Η μορφή του διατηρητέου κτιρίου θα βασισθεί στη 
λεπτομερή μελέτη αποτύπωσης και φωτογραφικής 
τεκμηρίωσης που έχει κατατεθεί στα αρμόδια όργανα 
(ΣΧΟΠ του Υπουργείου Αιγαίου και Νησιωτικής Πολι- 

τικής Ν. Λέσβου) αντίγραφο της οποίας βρίσκεται και 
στο φάκελο του κτηρίου. 

β. Όλα τα δομικά υλικά θα τοποθετηθούν στην αρχική 
τους θέση όπως αυτά περιγράφονται στη λεπτομερή 
αποτύπωση και φαίνονται στη φωτογραφική τεκμηρί¬ 
ωση, δηλαδή τοίχοι με λιθοδομή με πάχος όπως προ- 
βλέπεται από την αποτύπωση, μορφή και τοποθέτηση 
ξύλινων στοιχείων (πόρτες, παράθυρα κ.τ.λ.) ξύλινα και 
κάθετα στοιχεία στο σαχνισίνι (ακμές), (αποκλειόμενης 
της χρήσης εμφανών στοιχείων από μπετόν στις εξω¬ 
τερικές επιφάνειες), ξύλινα κορνιζώματα, ξύλινα περι¬ 
γράμματα ανοιγμάτων, ξύλινες επιστέψεις παραθύρων, 
κεραμοσκεπή στέγη κ.τ.λ. ενώ μπορούν να αντικαταστα- 
θούν οι ξύλινοι τοίχοι (μπαγδατί) με οπτοπλινθοδομή 
επιχρισμένη. 

γ. Η ανακατασκευή του διατηρητέου κτιρίου θα γίνει 
σύμφωνα με τη μελέτη που εγκρίθηκε με το υπ’ αριθμ. 
48/2.12.2005, θέμα 25ο πρακτικό του αρμοδίου οργάνου 


(ΣΧΟΠ) του Υπουργείου Αιγαίου και Νησιωτικής Πολι¬ 
τικής Ν. Λέσβου. 

Κατά τα λοιπά ισχύουν οι διατάξεις του από 12.11.1985 
π.δ/γματος «Χαρακτηρισμός ως παραδοσιακού τμήμα¬ 
τος της πόλεως Μυτιλήνης (Ιστορικό Κέντρο), χαρα¬ 
κτηρισμός ως διατηρητέων κτιρίων και επιβολή ειδικών 
όρων και περιορισμών δόμησης αυτών (ΦΕΚ 731/Δ/1985) 
με το οποίο χαρακτηρίστηκε διατηρητέο το κτίριο του 
θέματος. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 12 Απριλίου 2006 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

^αΤηρήΓ^ Όϊιρΐαυ. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμι 


έγινε σμίκρυνση κατά π οσοστό 

Αριθ. ΔΠΕ/2677 (3) 

Χαρακτηρισμός ως διατηρητέου του διωρόφου κτιρίου, 
φερομένου ως ιδιοκτησία Κωνσταντίνου και Γρηγο- 
ρίου Κουσκούρη, που βρίσκεται στον παραδοσιακό 
οικισμό Πύργος, νήσου Τήνου (Ν. Κυκλάδων) και κα¬ 
θορισμός ειδικών όρων και περιορισμών δόμησης 
αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ/τος 63/2005 (Α' 98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου»(ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαί¬ 
ου, που εξαιρούνται από τους περιορισμούς της δι¬ 
άταξης του άρθρου 81, παρ. 1 του ν. 1892/1990» (ΦΕΚ 
7 41 /Β/29.11.1990). 

6. Την υπ’ αριθμ. ΔΔΟ/Φ. 101.22/2205/8.3.1999 (ΦΕΚ209/ 
Β/11.3.1999) απόφαση Υπουργού Αιγαίου «Μεταβίβαση 
αρμοδιοτήτων στον Γ ενικό Γ ραμματέα, στους Προϊστα¬ 
μένους Διευθύνσεων και τμημάτων του Υπουργείου Αι¬ 
γαίου και του δικαιώματος να υπογράφουν με «Εντολή 
Υπουργού». 

7. Την από 5.7.2002 διαβίβαση φακέλου που αφορά το 
κτίριο του θέματος φερόμενο ως ιδιοκτησία Κωνσταντί¬ 
νου και Γρηγορίου Κουσκούρη και έλαβε τον αρ. πρωτ. 
7633/16.7.2002 του Υπουργείου Αιγαίου και Νησιωτικής 
Πολιτικής. 

8. Τη ν από 8.2.2006 αιτιολογική έκθεση του Τμήμα¬ 
τος Διατηρητέων κτηρίων της Δ/νσης Περιβάλλοντος 
του Υπουργείου Αιγαίου, η οποία κοινοποιήθηκε στην 
Κοινότητα Πανόρμου της νήσου Τήνου με το υπ’ αριθμ. 
ΔΠΕ/1250/9.2.2006 έγγραφό μας. 

9. Την από 8.3.2006 (αρ. πρωτ. 2677/21.3.2006 του 
Υπουργείου Αιγαίου και Νησιωτικής Πολιτικής) αποστο¬ 
λή αποδεικτικού δημοσίευσης της αιτιολογικής έκθεσης 


που μας υποβλήθηκε από την Κοινότητα Πανόρμου- 
Τήνου. 

10. .Την παρέλευση της προθεσμίας, όπως ορίζεται 
από τις κείμενες διατάξεις (άρθρο 4, παρ. 2, του ν. 
1577/1985 όπως αντικαταστάθηκε με το άρθρο 3 του 
ν. 2831/2000) χωρίς να περιέλθουν τυχόν αντιρρήσεις 
από τους ενδιαφερομένους Κωνσταντίνο και Γρηγόριο 
Κουσκούρη στο Τμήμα Διατηρητέων Κτιρίων της Δ/νσης 
Περιβάλλοντος του Υπουργείου Αιγαίου και Νησιωτικής 
Πολιτικής. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτίριο 
φερόμενο ως ιδιοκτησία Κωνσταντίνου και Γρηγορίου 
Κουσκούρη που βρίσκεται στον παραδοσιακό οικισμό 
Πύργος, νήσου Τήνου (Ν. Κυκλάδων), όπως σημειώνεται 
στο σχετικό τοπογραφικό διάγραμμα σε κλίμακα 1:100, 
που θεωρήθηκε από τον Προϊστάμενο της Διεύθυνσης 
Περιβάλλοντος του Υπουργείου Αιγαίου και Νησιωτι¬ 
κής Πολιτικής με την υπ’ αριθμ. ΔΠΕ/2677/2006 πράξη 
του και που συνοπτικό του αντίγραφο δημοσιεύεται με 
την παρούσα απόφαση, επειδή πρόκειται για αξιόλογο 
κτίριο με μορφολογικά και αρχιτεκτονικά στοιχεία πα¬ 
ραδοσιακής αρχιτεκτονικής. 

2. Στο χαρακτηριζόμενο ως διατηρητέο διώροφο κτί¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και των εν γένει 
λειτουργικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις για 
λόγους λειτουργικούς του χαρακτηριζομένου ως δια¬ 
τηρητέου διωρόφου κτιρίου εφόσον δεν αλλοιώνεται ο 
αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως δι¬ 
ατηρητέο κτήριο. Επιτρέπονται μόνο επιγραφές μικρών 
διαστάσεων που πληροφορούν για τυχόν χρήση των 
χώρων του κτηρίου. 

5. Για οποιαδήποτε οικοδομική εργασία στο εσωτε¬ 
ρικό και εξωτερικό του κτιρίου και στον περιβάλλοντα 
χώρο του καθώς και για την τοποθέτηση επιγραφών 
απαιτείται η σύμφωνη γνώμη των αρμόδιων οργάνων 
του Υπουργείου Αιγαίου και Νησιωτικής Πολιτικής. 

6. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 12 Απριλίου 2006 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

Αριθ. ΔΠΕ/3522 (4) 

Χαρακτηρισμός ως διατηρητέου του διωρόφου κτηρίου, 
φερομένου ως ιδιοκτησία Ασπασίας Φαναράκη, που 
βρίσκεται στην οδό Βουλγαροκτόνου αρ. 5, στην πε¬ 
ριοχή Αγιος Ιωάννης στη Ρόδο και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ/τος 63/2005 (Δ'98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το αριθ. 110/2001 π.δ. «Οργανισμός Υπουργείου Αι¬ 
γαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαί¬ 
ου, που εξαιρούνται από τους περιορισμούς της δι¬ 
άταξης του άρθρου 81, παρ. 1 του ν. 1892/1990» (ΦΕΚ 
7 41 /Β/29.11.1990). 

6. Την υπ’ αριθμ. ΔΔΟ/Φ101.22/2205/8.3.1999 (ΦΕΚ 209/ 
Β/11.3.1999) απόφαση Υπουργού Αιγαίου «Μεταβίβαση 
αρμοδιοτήτων στο Γενικό Γραμματέα στους Προϊστα¬ 
μένους Διευθύνσεων και Τμημάτων του Υπουργείου Αι¬ 
γαίου και του δικαιώματος να υπογράφουν με «Εντολή 
Υπουργού »». 

7. Τον φάκελο του θέματος, ο οποίος μας διαβιβά¬ 
στηκε με το υπ’ αριθμ. 284/31.7.2003 έγγραφο του ΣΧΟΠ 
Υπουργείου Αιγαίου Δωδεκανήσου τμήμα Ρόδου και 
έλαβε τον αριθ. πρωτ. 10150/7.8.2003 του Υπουργείου 
Αιγαίου. 

8. Την από 16.11.2005 αιτιολογική έκθεση του Τμήματος 
Διατηρητέων Κτηρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία 
κοινοποιήθηκε στον ενδιαφερόμενο με το υπ’ αριθμ. 
ΔΠΕ/10395/16.11.2005 έγγραφό μας. 

9. Την παρέλευση της προθεσμίας όπως ορίζεται από 
τις κείμενες διατά ξεις (άρθρο 4, παρ. 2 του ν. 1577/1985 
όπως αντικαταστάθηκε με το άρθρο 3 του ν. 2831/2000), 
χωρίς να περιέλθουν τυχόν αντιρρήσεις από την ενδι- 
αφερόμενη στο Τμήμα Διατηρητέων Κτηρίων της Δι¬ 


εύθυνσης Περιβάλλο ντος του Υπουργείου Αιγαίου και 
Νησιωτικής Πολιτικής. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτήριο, 
φερόμενο ως ιδιοκτησία Ασπασίας Φαναράκη που βρί¬ 
σκεται στην οδό Βουλγαροκτόνου αρ. 5, στην περιοχή 
Αγιος Ιωάννης στη νήσο Ρόδο όπως σημειώνεται στο 
σχετικό τοπογραφικό διάγραμμα σε κλίμακα 1:1000, 
που θεωρήθηκε από τον Προϊστάμενο της Δ/νσης Πε¬ 
ριβάλλοντος του Υπουργείου Αιγαίου και Νησιωτικής 
Πολιτικής με την αριθ. ΔΠΕ/3522/2006 πράξη του και 
που συνοπτικό του αντίγραφο δημοσιεύεται με την 
παρούσα απόφαση, επειδή πρόκειται για χαρακτηρι¬ 
στικό κτίριο της Ρόδου με αξιόλογα μορφολογικά και 
αρχιτεκτονικά στοιχεία παραδοσιακής και νεοκλασικής 
αρχιτεκτονικής. 

2. Στο χαρακτηριζόμενο ως διατηρητέο διώροφο κτή¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και των εν γένει 
λειτουργικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις για 
λόγους λειτουργικούς στο εσωτερικό του χαρακτηρι- 
ζομένου ως διατηρητέου διωρόφου κτηρίου εφόσον δεν 
αλλοιώνεται ο αρχιτεκτονικός του χαρακτήρας 

4. Επιτρέπεται η ανακατασκευή των τμημάτων της 
βόρειας όψης που έχουν καταρρεύσει καθώς και η ανα¬ 
κατασκευή της στέγης μετά από μελέτη που θα εγκριθεί 
από το αρμόδιο όργανο του Υπουργείου Αιγαίου και 
Νησιωτικής Πολιτικής (ΣΧΟΠ Υπουργείου Αιγαίου και 
Νησιωτικής Πολιτικής Νομού Δωδεκανήσου). 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως δι¬ 
ατηρητέο κτήριο. Επιτρέπονται μόνο επιγραφές μικρών 
διαστάσεων που πληροφορούν για τυχόν χρήση των 
χώρων του κτιρίου. 

6. Για οποιαδήποτε οικοδομική εργασία στο εσωτερι¬ 
κό και εξωτερικό του χαρακτηριζομένου ως διατηρητέου 
κτηρίου και στον περιβάλλοντα χώρο του καθώς και για 
την τοποθέτηση επιγραφών απαιτείται η σύμφωνη γνώ¬ 
μη των αρμοδίων Υπηρεσιών του Υπουργείου Αιγαίου 
και Νησιωτικής Πολιτικής. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 13 Απριλίου 2006 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

'αογηχέο αίθριο 


©.£^μ. ΑΓ- ΙΟ-ΑΜΙ^Ηί.- ΔΗΚΟΥ ΡΟΑΟΥ. 
ϋ-Α. Λ.. 1 οοο 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό "3τΒ> % 


ΥΠΟΥΡΓΕΙΟ ΑΙΓΑΙΟΥ * ΝΗΪΙΓΠΙΚΗΙ ΠΟΛΙΤΕΣ. 

/ ,3ϋ4ςΜ4*κΑ0Εί Αρ 4>· 

. ΑΤ\€)3522/ΤΪ -*· 2οο β 

β : ^*Λ^1ηρΐου.(β. 

||||||ί^_Αύηαδϊ%. 

βΓττ ν ο^ ό $·&θ4^α ΐί ο υιΒμοθ «ρ..ν5.. .&ΓΜ ..()^ιογή 
δΤη.Ρς5δίχ...λωι..αχ^ορίον-ώ 


)Ε0 φΡί«3 

ΑΡΧ'Τέκτί 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐΐρ://νννννν.£ΐ· 0 Γ - θ-ιτιβΜ: ννβί)πΐ35ΐβΓ@8ΐ.οΐ' 

